अलजजीरा की रिपोर्ट के मुताबिक यामीन ने सोमवार को टेलीविजन पर दिए गए अपने एक भाषण में कहा, 'मालदीव की जनता ने रविवार को अपना फैसला सुना दिया और मैं इस जनादेश को स्वीकार करता हूं।' नवनिर्वाचित राष्ट्रपति सोलिह को शुभकामना देते हुए यामीन ने कहा कि जनता को संबोधित करने के बाद राष्ट्रपति कार्यालय में वह विपक्ष के नेता से मिले। यामीन ने कहा, 'मैंने ईमानदारी पूर्वक मालदीव के लोगों की सेवा की है।'